**DĖL LĖŠŲ SKYRIMO**

2019 m. kovo 6 d. Nr. DĮV-238

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.2 papunkčiu ir atsižvelgdamas į E. D. *(duomenys neskelbtini)*, gyv. Girdiškės kaime, Šilalės rajono savivaldybėje, 2018 m. gruodžio 31 d. prašymą „Dėl patirtos žalos automobiliui“ ir 2019 m. sausio 4 d. prašymą „Dėl patirtos žalos atlyginimo“:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 140,0 Eur E. D. *(duomenys neskelbtini)*, gyv. Girdiškės kaime, Šilalės rajono savivaldybėje, kompensuoti padarytą žalą dėl 2018 m. gruodžio 27 d. nuslydusio sniego su ledu nuo savivaldybės pastato Dariaus ir Girėno g. 6, Šilalėje, išdaužto automobilio *(duomenys neskelbtini)* priekinio stiklo.

2. P a v e d u Šilalės rajono savivaldybės administracijos Buhalterinės apskaitos skyriui pervesti nurodytas lėšas į pareiškėjos prašyme nurodytą sąskaitą.

3. P a v e d u paskelbti šį įsakymą (neviešinant asmens duomenų) Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Raimundas Vaitiekus